
ΑΝΩΓΕΙΑ 2017
To K.Y. Ανωγείων (ΚΥΑ) είναι ένα από τα νεότερα κέντρα υγείας της Ελλάδας (συστάθηκε Φεβρ. 1993, εγκαινιάστηκε Νοεμβ. 1996) και καλύπτει μεγάλη ορεινή περιοχή του νομού Ρεθύμνης και του νομού Ηρακλείου. Βρίσκεται σε υψόμετρο 750 μέτρων, απέχει από το Ηράκλειο 32 χιλιόμετρα και από το Ρέθυμνο 54 χιλιόμετρα. Ο πληθυσμός της περιοχής ευθύνης του ξεπερνά τις 9.000 κατοίκους (11 χωριά). 

Στελέχωση του ΚΥΑ και των περιφερειακών του ιατρείων:

	Ιατροί Γενικής Ιατρικής (8)
	Συντ. Δ/τής: Τσαφαντάκης Εμμανουήλ (μετακίνηση 2 μέρες τη βδομάδα στο ΠΙ Γαζίου) 
Δ/τής: Δρ. Αντωνάκης Νίκος
Επ. Α΄: Γιαννάκης Ιωάννης 
Επ. Β΄: Δασκαλάκης Παύλος
Επ. Β΄: Δασκαλάκης Γεώργιος
Επ.Α΄: Κιαγιαδάκη Χρυσούλα (Εφημερεύει στο ΠΑΓΝΗ)
Επ. Α΄: Φαρσαράκης Ιωάννης (αίτηση για εκπαιδευτική άδεια)
Επ. Β΄: Χριστοδουλάκης Γεώργιος (αίτηση για εκπαιδευτική άδεια)
Επ.Β΄ Κουτσουριδάκη Μαρία

	Ειδικευόμενοι Γενικής Ιατρικής
 
	 Αεράκη Σεβαστή (τελειώνει σε ένα μήνα)
Κουτεντάκη Άννα (τελειώνει αυτό τον μήνα)

	Παιδίατρος (1)
	Δ/τρια: Καλλιγιαννάκη Μαρία (αποσπασμένη μία μέρα τη βδομάδα στο ΚΥ Περάματος)

	Βιοπαθολόγος Ιατρός (1)
	Δ/τρια΄: Οικονόμου Ειρήνη (αποσπασμένη μία μέρα τη βδομάδα στο ΚΥ Περάματος)

	Οδοντίατρος (1) 
	Επικουρικός Οδ. Παναγιωτοπούλου Ι.

	Φυσικοθεραπευτής (1)
	Παυλόπουλος Αλέξανδρος

	Νοσηλευτικό προσωπικό (4)
	Κεφαλογιάννη Βούλα

Κόκκορη Δήμητρα
Φασουλά Πελαγία (άδεια ανατροφής, αίτηση μετακίνησης στην Εύβοια) 
Παναγιωτάκη Ειρήνη, μαία (απόσπαση στην ΥΠΕ)

Βοσδογιάννη Αικατερίνη, επισκέπτρια (αποσπασμένη στο ΠΕΔΥ Ηρακλείου)

	Χειρίστρια ακτινολογικού 
	Τσελάλη Έλλη

	Διοικητικοί υπάλληλος (4)
	Ανδρεαδάκη Ειρήνη

Κοντογιάννη Αγάπη (απόσπαση στην ΥΠΕ)
Σκορδυλάκη Μ. (μετάταξη στο Νοσ. Χανίων)

Σηφάκη Αναστασία (απόσπαση στην ΥΠΕ)

	Καθαρίστριες (1)
	Σμπώκου Ευγενία

	Επιμελήτρια (γενικών καθ.) (1)
	Δραμουντάνη Ειρήνη

	Πλήρωμα ασθενοφόρου (2)
	Νιθαυριανάκης Μιχάλης (απόσπαση στην ΥΠΕ)
Παπαδομανωλάκης Μιχάλης


ΠΟΛΙΤΙΚΗ ΠΟΙΟΤΗΤΑΣ

Το Κέντρο Υγείας Ανωγείων εφαρμόζει σύστημα διαχείρισης ποιότητας κατά ISO 9001, πιστοποιημένο από την ΤÜV HELLAS. 

ΣΚΟΠΟΣ
Σκοπός του ΚΥΑ είναι η παροχή α΄ βάθμιας φροντίδας υγείας (πρόληψη, περίθαλψη), αλλά και η εκπαίδευση και η έρευνα στο χώρο αυτό. Παρά τα προβλήματα που αντιμετωπίζει (στελέχωσης, γεωγραφικών ιδιαιτεροτήτων κλπ.) έχει αναπτύξει τις δραστηριότητες και συνεργασίες που αναφέρονται παρακάτω: 

ΔΡΑΣΤΗΡΙΟΤΗΤΕΣ ΤΟΥ ΚΥΑ (στο παρελθόν και σήμερα)
· Ανάπτυξη ηλεκτρονικής και χειρόγραφης βάσης δεδομένων για τη διαχείριση πληροφοριών ιατρικού ιστορικού (ιατρικός φάκελος). 
· Συμμετοχή στην ανάπτυξη του ηλεκτρονικού φακέλου Transhis που δημιουργήθηκε από το Πανεπιστήμιο Κρήτης 
· Ανάπτυξη ηλεκτρονικής βάσης δεδομένων για την παρακολούθηση της φυσικής κίνησης του πληθυσμού της περιοχής του Κ.Υ. και κυρίως  της θνησιμότητας.
· Ανάπτυξη μονάδας Τηλε-παρακολούθησης του παιδικού βρογχικού άσθματος (συνεργασία με αν. Καθηγήτρια Πανεπιστημίου Κρήτης κ. Ματζουράνη και ΙΤΕ Κρήτης). Το πρόγραμμα έχει ολοκληρωθεί.

· Ανάπτυξη μονάδας Τηλε-καρδιολογίας με τη συνεργασία της καρδιολογικής μονάδας εντατικής θεραπείας του Βενιζελείου νοσοκομείου Ηρακλείου (Δ/της Δρ. Βρούχος) και το ΙΤΕ Κρήτης. Το πρόγραμμα έχει ολοκληρωθεί.
· Εκπαίδευση φοιτητών του 6ου έτους του Ιατρικού Τμήματος του Πανεπιστημίου Κρήτης σε θέματα α΄ βάθμιας φροντίδας υγείας, όπως προβλέπεται από το πρόγραμμα σπουδών τους. Εκπαιδεύονται 12 φοιτητές κάθε χρόνο σε θεωρητικά και πρακτικά αντικείμενα.

· Εκπαίδευση φοιτητών στα πλαίσια των ανταλλαγών των φοιτητών με πανεπιστήμια της Ελλάδας και του εξωτερικού.

· Εκπαίδευση Ειδικευομένων Ιατρών της Γενικής Ιατρικής. Κάθε ειδικευόμενος εκπαιδεύεται για 10 μήνες. Η εκπαίδευση είναι πρακτική και θεωρητική. 

· Ερευνητικό πρόγραμμα μελέτης του επιπολασμού της Ηπατίτιδας C (συνεργασία με Ελληνική Εταιρεία Γενικής Ιατρικής και κλινική Κοινωνικής και Οικογενειακής Ιατρικής του ΠΕΠΑΓΝΗ. Έχει ολοκληρωθεί.

· Ερευνητικό πρόγραμμα επιπολασμού Νευροεκφυλιστικών νοσημάτων (συνεργασία με Κλινική Κοινωνικής και Οικογενειακής Ιατρικής του Πανεπιστημίου Κρήτης & Νευρολογική κλινική του ΠΕΠΑΓΝΗ). Έχει ολοκληρωθεί.

· Πρόγραμμα καταγραφής και διαχείρισης του προβλήματος του Σακχαρώδη Διαβήτη στην περιοχή ευθύνης του (συνεργασία με τομέα Κοινωνικής και Οικογενειακής Ιατρικής του Πανεπιστημίου Κρήτης). Ακολουθούνται οι οδηγίες του Παγκόσμιου Οργανισμού Υγείας. Το πρόγραμμα έχει ολοκληρωθεί.
· Πρόγραμμα μελέτης και διαχείρισης των ζωονόσων στην περιοχή ευθύνης του Κ.Υ. σε συνεργασία με το Κέντρο Ζωονόσων Ανωγείων (στο οποίο το Κ.Υ. είναι ιδρυτικό μέλος) και το Πανεπιστήμιο Κρήτης. Συνεργασία με το εργαστήριο ζωονοσημάτων του ΠΕΠΑΓΝΗ. Έχει ολοκληρωθεί.
· Πρόγραμμα για τη διαχείριση της νόσου Alzheimer (συνεργασία με τομέα Κοινωνικής και Οικογενειακής Ιατρικής του Πανεπιστημίου Κρήτης, και τη Νευρολογική κλινική του ΠΕΠΑΓΝΗ). Πρόγραμμα της Ε.Ο.Κ. Έχει ολοκληρωθεί.

· Πρόγραμμα εντοπισμού και θεραπείας ασθενών με έλλειψη βιταμίνης Β12 (ασθενείς με κακοήθη αναιμία). Έχει ολοκληρωθεί.

· Πρόγραμμα ανάπτυξης δικτύου τηλεματικής - τηλεϊατρικής σε συνεργασία με Κλινική Κοινωνικής και Οικογενειακής Ιατρικής του ΠΕΠΑΓΝΗ, Πανεπιστημιακό Νοσοκομείο Ηρακλείου και Ίδρυμα Τεχνολογίας Έρευνας Πανεπιστημίου Κρήτης.  Έχει ολοκληρωθεί.
· Προληπτικό πρόγραμμα καρκίνου της μήτρας (test Παπανικολάου).

· Προληπτικό πρόγραμμα καρκίνου του μαστού.

· Πρόγραμμα «Αντιπνευμονιοκοκκικός εμβολιασμός και Γενική Ιατρική» της Ελληνικής Εταιρείας Γενικής Ιατρικής.

· Πρόγραμμα εμβολιασμών των παιδιών.

· Πρόγραμμα εμβολιασμών των ενηλίκων.

· Αγωγή υγείας παιδιών και ενηλίκων (ομιλίες, ειδικά σχολεία κλπ)

· Πρόγραμμα τακτικού περιοδικού ελέγχου του δικτύου ύδρευσης του Δήμου Ανωγείων, σε συνεργασία με το Κέντρο Ζωονόσων Ανωγείων.

· Καταγραφή και διαχείριση των υπερτασικών ασθενών, των ασθενών με Χρόνιες Αποφρακτικές Πνευμονοπάθειες και άλλων ομάδων ασθενών. Το πρόγραμμα έχει ολοκληρωθεί.
· Καταγραφή των περιορισμένων στο σπίτι ασθενών της περιοχής του ΚΥΑ και ανάπτυξη υπηρεσιών υποστήριξης τους.

· Λειτουργία των Θαλάμων Βραχείας Νοσηλείας της νέας πτέρυγας του Κέντρου Υγείας.

· Συμμετοχή στην προσπάθεια ανάπτυξης «Εκδόσεων Εργαλείων» για την ΠΦΥ στην Ελλάδα (συνεργασία με κλινική Κοινωνικής και Οικογενειακής Ιατρικής του ΠΕΠΑΓΝΗ). Έχει ολοκληρωθεί.
· Συμμετοχή στην προσπάθεια προτυποποίησης του απαραίτητου εξοπλισμού, του τρόπου λειτουργίας, της στελέχωσης και των υπηρεσιών που πρέπει να προσφέρει στην Ελλάδα ο Ιατρός Γενικής Ιατρικής, το Κέντρο Υγείας και το Περιφερειακό Ιατρείο του Κέντρου Υγείας (συνεργασία με κλινική Κοινωνικής και Οικογενειακής Ιατρικής του ΠΕΠΑΓΝΗ). Το πρόγραμμα έχει ολοκληρωθεί.
· Συμμετοχή σε δέσμη ερευνητικών προγραμμάτων της Κλινικής Κοινωνικής και Οικογενειακής Ιατρικής του ΠΕΠΑΓΝΗ που σχετίζονται με τον επιπολασμό των συμπτωμάτων του γαστρεντερικού, τον επιπολασμό της ανεμοβλογιάς, τη θνησιμότητα, τη διαχείριση των ατόμων με Αγγειακό Εγγεφαλικό Επεισόδιο κλπ. Έχει ολοκληρωθεί.
· Πρόγραμμα μελέτης της Φαρμακοεπιδημιολογίας στην περιοχή του ΚΥΑ (συνεργασία με κλινική Κοινωνικής και Οικογενειακής Ιατρικής του ΠΕΠΑΓΝΗ. Το πρόγραμμα σχεδιάστηκε από το ΚΥΑ).

· Μελέτη της χρήσης της Ιατρικής Στατιστικής σε Ελληνικά και ξενόγλωσσα περιοδικά (συνεργασία με κλινική Κοινωνικής και Οικογενειακής Ιατρικής του ΠΕΠΑΓΝΗ). Έχει ολοκληρωθεί.
· Σπιρομετρικός έλεγχος κατοίκων της περιοχής ευθύνης του ΚΥΑ με υψηλό κίνδυνο για Χρόνια Αποφρακτική Πνευμονοπάθεια για ανάδειξη της κρυμμένης νοσηρότητας της νόσου. Το πρόγραμμα έχει ολοκληρωθεί.
· Έλεγχος υπερλιπιδαιμιών στους κατοίκους της περιοχής ευθύνης του Περιφερικού Ιατρείου Γωνιών (συνεργασία με το δήμο Τυλίσου). Έχει ολοκληρωθεί.
· Πρόγραμμα τηλεϊατρικής σε συνεργασία με το Ιατρικό Αθηνών (σε εξέλιξη).

· Πρόγραμμα Πρόληψης καρκίνου της μήτρας και του Μαστού (σε εξέλιξη).

· Πρόγραμμα υπερηχοτομογραφικού ελέγχου καρδιάς (σε εξέλιξη).

· Πρόγραμμα διαλογής για τη σκλήρυνση κατά πλάκας Έχει ολοκληρωθεί.

· Πρόγραμμα οφθαλμολογικού ελέγχου διαβητικών ασθενών Έχει ολοκληρωθεί.

· Ερευνητικό πρόγραμμα ανίχνευσης προγνωστικών παραγόντων ατόμων υψηλού κινδύνου. Έχει ολοκληρωθεί.
· Ερευνητικό πρόγραμμα αξιολόγησης των γνώσεων των ασθενών για τα φάρμακα τους (σε εξέλιξη).

· Λειτουργία σηπτικού χειρουργικού ιατρείου (2 φορές την βδομάδα).  

· Παρουσίαση του έργου του Κ.Υ. με ανακοινώσεις στον έγκυρο Ελληνικό και Διεθνή Ιατρικό Τύπο και σε Ιατρικά Συνέδρια. Μέχρι σήμερα έχουν γίνει δεκτές αρκετές δημοσιεύσεις σε έγκυρα ιατρικά περιοδικά, ενώ έχουν γίνει ανακοινώσεις σε περισσότερα από 100 ιατρικά συνέδρια.
· Υπερηχοτομογραφικός έλεγχος άνω-κάτω κοιλίας, με ευθύνη ιατρού γενικής ιατρικής, εξειδικευμένου στην υπερηχοτομογραφία (σε εξέλιξη).

ΤΟ ΚΥΑ ΕΧΕΙ ΑΝΑΠΤΥΞΕΙ ΣΥΝΕΡΓΑΣΙΑ ΜΕ ΤΟΥΣ ΑΚΟΛΟΥΘΟΥΣ ΦΟΡΕΙΣ

· Νοσοκομείο Ρεθύμνης

· ΥΠΕ Κρήτης

· Τμήμα Ιατρικής της Σχολής Επιστημών Υγείας του Πανεπιστημίου Κρήτης.

· Περιφερειακό Πανεπιστημιακό Γενικό Νοσοκομείο Ηρακλείου (ΠΕ.ΠΑ.Γ.Ν.Η.).

· Ιατρικό Αθηνών.

· Εταιρεία εφαρμογών ιατρικής τηλεματικής Vidavo (αιγίδα Υπ. Υγείας)
· Πανεπιστήμιο Μακεδονίας.

· Χαροκόπειο Πανεπιστήμιο.

· Ελληνική Εταιρεία Γενικής Ιατρικής (ΕΛ.Ε.Γ.ΙΑ.).

· Ίδρυμα Τεχνολογίας Έρευνας (ΙΤΕ) Κρήτης.

· Δήμοι της περιοχής ευθύνης του ΚΥ Ανωγείων (Τυλίσου – Ανωγείων Κουλούκωνα).

· Κ.Α.Π.Η. Ανωγείων, Κ.Α.Π.Η. Τυλίσου.

ΔΡΑΣΤΗΡΙΟΤΗΤΕΣ ΠΟΥ ΚΑΤΑΒΑΛΛΕΤΑΙ ΠΡΟΣΠΑΘΕΙΑ ΝΑ ΑΝΑΠΤΥΧΘΟΥΝ ΣΤΟ ΜΕΛΛΟΝ ΣΤΟ ΚΥΑ

· Πλήρης και σωστή λειτουργία της «Ομάδας Υγείας» υγείας που σήμερα δεν είναι πλήρης λόγω ελλιπούς στελέχωσης του ΚΥΑ.

· Λειτουργία του Γραφείου Κοινωνικής Υπηρεσίας του ΚΥΑ.

· Αναβάθμιση των υπηρεσιών που προσφέρουν τα Περιφερειακά Ιατρεία του ΚΥΑ

· Συμπλήρωση εφαρμογών τηλεϊατρικής

· Εντατικοποίηση των υπηρεσιών αγωγής υγείας του πληθυσμού 

ΔΙΑΚΡΙΣΕΙΣ

Απονομή Επαίνου και Εύφημης Μνείας στο προσωπικό του ΚΥΑ από το ΠΕ.Σ.Υ.Π. Κρήτης. Η απονομή έγινε με αφορμή το επαινετικό άρθρο του καθηγητή J. Meads, του Πανεπιστημίου Warwick, του Ηνωμένου Βασιλείου για το Κέντρο Υγείας μας, στο επιστημονικό περιοδικό Primary Care 2003.

ΠΡΟΒΛΗΜΑΤΑ ΠΟΥ ΑΝΤΙΜΕΤΩΠΙΖΕΙ ΤΟ ΚΥΑ

· Στελέχωσης (Πρόβλημα υπάρχει με τις ακόλουθες ειδικότητες: Iατροί – Πληρώματα ασθενοφόρου - Φύλακες - Νοσηλευτικό προσωπικό -  Κοινωνικός λειτουργός κλπ.).

· Χρηματοδότησης για την πλήρη ανάπτυξη των ερευνητικών δραστηριοτήτων.

· Προβλήματα συντήρησης του κτηρίου.

----------------------------------------------------
Δημοσιευμένο έργο του Κέντρου Υγείας Ανωγείων (Publications of the Anogia Health Center)

